**220810**

**Неліктен мен көршімді жақсы көруім керек?**

***«Өзіңді қалай сүйсең, маңайыңдағы адамды да солай сүй!»***

***(Матай 22:39)***

Доктор Карл Меннингер: «Махаббат - біздің аурып қалған әлеміміздің емі болып табылады». Көп адамдар бұл сөздермен келісетін шығар. Дегенмен, жалпы әлемдегі адамдардың бәрін сүйемін деп айту бір бөлек, мысалы, 1,4 миллиард халқы бар Қытай халқын, бірақ, жергілікті кішігірім құрылыс дүкені бар қытайлық отбасын сүю бір бөлек. Сорен Кьеркегор Киелі кітапта адамдарды сүю туралы жалпылап айтқан жоқ, Киелі кітапта адамдарды жеке жеке сүю туралы жазылғандығы туралы айтады.

Маңайыңдағы адамды сүю керек деп айту – бір керемет жүректі жылытатын нәрсе. Иә, әрине жалпы адамдардың бәрін сүйемін деп ойлау оңай. Өйткені бұл сүйіспеншілік ешқандай оларың өмірінде қатысуды қажет етпейді. Ал мінездері қиын отбасы мүшелерін немесе бірге жұмыс істейтін немқұрайлы және дөрекі адамдарды жақсы көру шынымен құнды және қымбат болады.

Өзіңізбен тең, мәдениетіңіз бен құндылықтарыңыз ұқсас адамды сүю -қиын емес, бірақ бізден ерекшеленетін, жуынатын бөлмені, сабын деген нәрсені бірнеше жыл көрмеген лас, түрлерімен бізде жиіркеніш сезімін тудыратын адамдар туралы не айта аласыз?

Бір күні таңертең Гонконгтағы қонақүйдегі бөлмемнен шығып, жақын маңдағы McDonald's кафесіне бір шыны кофе ішуге бара жатқанымда, есік алдында аяқтары жалаңаш және өте лас, үстіне лас көрпені орап алған үйі жоқ бір әйелді байқадым. Мен не істеймін деп біраз ойланып тұрдым. Ішімнен: «Егер Иса осында болса, Ол не істер еді? Оның лас көрпесінің бір бұрышына ақша қояр ма еді? Оның аяғын жуып беретін еді ме? Оны мейрамханаға шақыратын еді ма?» Шынымды айтсам, нақты жауабын білмеймін.

Иә, мен әлемдегі барлық адамдардың қажеттіліктерін қанағаттандыра алмайтыным анық. Сіз де олай ете алмайсыз. Дегенмен, ғимараттың есігінде ұйықтап жатқан қытайлық әйелге не істеуім керек деп ойлаған менің шешімсіздігім, ақыры, мен ештеңе істемегенімді білдірді. Мен бұрылып, біраз кінәлі сезіммен үнсіз кетіп қалдым. Ішімнен: «Біз бәрібір бір тілде сөйлей алмайтын шығармыз, ол мені түсінбейді, ал менің берген ақшама ол арақ немесе есірткі сатып алуы мүмкін» деп ойладым.

Бірақ бір нәрсе анық: мен көршіме, отбасыма және замандастарыма бірдеңе жасай аламын: мен олармен қарым қатынас орната аламын. Мен көмектесе алатын олардың көптеген қажеттіліктері бар. Иса Өз шәкірттеріне маңайыңдағы адамдарды өздерін қалай сүйсе солай сүюлері керек екенін айтқан кезде дәл осыны көздеген еді (Матай 22:39). Бірақ Иса бұдан да асып түсті. Ол жауларымызды да жақсы көруіміз керек деді. Және ол біздің сүйіспеншілігіміз немқұрайлы, таяз, үстірт болмауы керек екендігін түсіндірді. Ол: “Сендерге айтатын өсиетім мынау: бір-біріңді Менің өздеріңді сүйгенімдей сүйіңдер! ”,— деді (Жохан 15:12).

Сүйіспеншіліктің бағасы бар, және қандай да бір ауыртпалықсыз, шынайы сүйіспеншілік болмайды. Қорытынды ойым міне: егер сіз бір адамды - махаббатқа өте мұқтаж бір адамды – жолыңызда кездестіріп қалсаңыз, сіз ол үшін бірдеңе істей аласыз, солай емес пе? Бүгінгі таңда адамдардың жеке мұқтаждықтары - бұл сіздің бірдеңе істеу, біреуді сүю, өмірге ренжіген, өздерін жалғыз сезініп жүрген адамдардың өмірлеріне өзгеріс енгізу мүмкіндігі болып табылады. Осыны дәл бүгін істеңіз, сонда сіз өміріңізде Исаның қатысуын сезінетін боласыз.